Karate kid: Legende
2025-05-31 20:00 - 21:58 (Europe/Zagreb) | Apfel Arena, Put Volicije 5, Makarska, Hrvatska
1h 58m – US

Povratak kultnog serijala u novom ruhu! Nova generacija boraca donosi uzbudljive scene borilačkih vještina, ali i nostalgične trenutke za obožavatelje originalnog “Karate Kida”.
Nakon selidbe u New York City s majkom, mladi kung fu borac Li Fong bori se s prošlošću dok se pokušava uklopiti u novu školu i sprijateljiti s novim razrednim kolegama. Kada novom prijatelju zatreba pomoć, Li ulazi u karate natjecanje, no njegove vještine same po sebi nisu dovoljne. Uz pomoć gospodina Hana i Daniela LaRussa, ubrzo uči kako spojiti dva stila u jedan, za konačni okršaj u borilačkim vještinama.

LILO i Stitch - SINK
2025-06-01 18:00 - 18:48
1h 48m – US

Lilo je djevojčica s Havaja čiji se svijet mijenja kada jednog dana uz pomoć sestre Nani posvoji neobičnu i divlju životinju. Ta životinja je, pak, puno više od običnog ljubimca – Stitch je eksperimentalni vanzemaljac koji s vremenom postaje Lilin najbolji prijatelj. Kroz niz duhovitih i emotivnih događaja, Lilo i Stitch uče o važnosti obitelji, prijateljstva i prihvaćanja.
Live-action reinterpretacija popularnog Disneyjevog animiranog klasika iz 2002. godine koja donosi zabavnu i dirljivu priču o usamljenoj havajskoj djevojčici i izvanzemaljcu bjeguncu koji joj pomaže ponovno uspostaviti sklad u obitelji.

Put bez povratka: Nasljeđa
2025-06-05 20:00 - 21:50
1h 50m – US

Jedna od najuspješnijih horor franšiza svih vremena, “Put bez povratka” (Final Destination), vraća se u punom sjaju s novim poglavljem. Redateljski dvojac Adam Stein i Zach Lipovsky vode publiku na sam početak smrtonosnog ciklusa sudbine, u priču koja istražuje mračne korijene nepravedne i brutalne pravde Smrti. Priča prati Stefanie (Kaitlyn Santa Juana), studenticu koju progoni nasilni ponavljajući košmar. Odlučna prekinuti taj ciklus, vraća se kući da pronađe osobu koja bi joj mogla pomoći spasiti obitelj od neizbježne sudbine. Dok se smrtonosna spirala sve više steže oko nje i njezinih bližnjih, gledatelji će svjedočiti još jednoj borbi protiv neumoljivog plana Sudbine.

Balerina
2025-06-07 20:00 - 21:29
1h 29m – US

John Wick jedna je od najpopularnijih akcijskih franšiza, poznata po uzbudljivom svijetu vrhunskih plaćenih ubojica. Radnja filma Balerina, s Anom de Armas i Keanuom Reevesom u glavnim ulogama, odvija se između trećeg i četvrtog nastavka ove kultne sage. U središtu priče nalazi se mlada žena koja, nakon obiteljske tragedije, kreće u nemilosrdnu potragu za pravdom i osvetom. Uvučena u mračni svijet tajnih zavjera i opasnih intriga, ona se pretvara u vještu ubojicu, vođenu dubokim emocionalnim bolom i neutaživom žeđi za pravdom. Kao borac iznimnih sposobnosti, njezin put osvete istodobno je i fizički i emocionalni – prožet gubitkom, bijesom i traumom. Balerina donosi novu dimenziju John Wick univerzuma, spajajući intenzivnu akciju i snažnu priču koja gledatelje ostavlja bez daha.

Veliko putovanje 3: Utrka oko svijeta
2025-06-08 18:00 - 19:25
1h 25m – RU

Poznati junaci iz animiranog hita „Veliko putovanje“ vraćaju se s novim saveznicima u trećem dijelu ove zabavne obiteljske avanture. Slijedi najveće putovanje do sada: ekipa pretražuje sve kontinente kako bi pronašla nestalog medvjedića, što ih vodi do meksičkih piramida, australskih prerija, podnožja afričkog Kilimandžara i pustinja Bliskog istoka – sve dok ih trag napokon ne odvede u Kinu, gdje će se priča zaokružiti ondje gdje je sve i počelo. U pravom duhu animiranih hitova „Veliko putovanje“, naši će junaci ponovno pokazati hrabrost, zajedništvo i upornost, dok ih najsmješniji i najuzbudljiviji izazovi neće spriječiti da na kraju odnesu pobjedu!

Opasne životinje
2025-06-12 20:00 - 21:38
1h 38m – AU

Spremite se za eksplozivan spoj serijskog ubojice i nemilosrdnih morskih predatora!
Scenarij Nicka Leparda donosi adrenalinsku horor-priču u kojoj se mračne ljudske opsesije i „sharksploitation“ žanr spajaju u napetu utrku za preživljavanje. Glavne uloge tumače Jai Courtney (Suicide Squad), Hassie Harrison (Yellowstone) i Josh Heuston (Dune: Prophecy), dok priča vodi u opasne dubine gdje je neizvjesnost veća od najvećih morskih pasa, a granica između lovca i žrtve opasno tanka. Zephyr (Harrison), buntovna surferica, postaje meta mračnog „lovca na ljude“ opsjednutog morskim psima (Courtney). Nakon što je otme i zadrži na svom brodu, Zephyr mora pronaći način za bijeg prije nego je ubojica žrtvuje u svom ritualnom hranjenju krvoločnih predatora ispod površine. Sada je igra života i smrti utrka s vremenom – i nemilosrdnim morskim dubinama.

Balkanika: Tamna strana
2025-06-14 20:00
Film Balkanika Tamna Strana, netipični je film domaće neovisne produkcije, koji nije nastao na budžetima državnih filmskih fondova, već je nastao iz entuzijazma pojedinaca koji domaćoj kinematografiji žele ponuditi nešto drugačije. YouTube kanal Jure i Mate, bio je baza gdje je filmska ekipa objavljivala svoje kratke humoristične skečeve na teme iz svakodnevnog života. Prije tri godine ista je ekipa snimila svoju prvu seriju i film Balkanika, koja je prikazana BHRT-u i online platformi za gledanje, Balkanika je doživjela veliki uspjeh kod publike, te širom regije stekla vjerne pratitelje koji nestrpljivo čekaju nastavak filmske priče. Film Balkanika Tamna Strana nastavak je serije i filma od prije tri godine, ali isto tako svojevrsna filmska cjelina koja svojom filmskom pričom funkcionira samostalno, bez nužnog poznavanja radnje iz prve Balkanike. Ovaj film sniman je u Livnu, Glamoču, Tomislavgradu, Zagrebu, Makarskoj i otoku Pagu. Film je nastao u produkciji Udruge dramskih i filmskih umjetnika Jure i Mate, i firme Continental Adventure d.o.o.

Kako izdresirati zmaja - Sinkronizirano
2025-06-15 18:00 - 20:05
2h 5m – US

Uzbudljiva priča koja oduševljava generacije gledatelja od 2010. godine vraća se u novom ruhu!
Na vikinškom otoku Berk, ljudi i zmajevi ljuti su neprijatelji generacijama, a zmajevi se smatraju opasnima i destruktivnima. Kada se mladić Hiccup sprijatelji sa strašnim zmajem Bezubim, otkriva pravu prirodu zmajeva i izaziva same temelje vikinškog društva te postaje ključ za obje vrste koje zajedno kuju novu budućnost.

Funk YU
2025-06-19 20:00 - 21:21
1h 21m – HR, ME

Franko, kolekcionar vinila, zaputi se na avanturu kroz bivšu Jugoslaviju kako bi pronašao jedini vinilni zapis koji nedostaje njegovoj kolekciji – singl “Ulica Jorgovana / Zlatokosa”, jedan od najboljih primjera jugoslavenskog funka. Na putu susreće raznolike likove je intervjuirao kako bi dobio uvid u maniju pretraživanja kutija s vinilima.
Redatelj Franko Dujmić donosi zabavno glazbeno putovanje, “odu” vinilu premijerno prikazanu na festivalu ZagrebDox gdje je naišla na odlične reakcije publike.

28 godina kasnije
2025-06-21 20:00 - 22:06
2h 6m – US

Od oskarovca Dannyja Boylea i scenarista Alexa Garlanda dolazi zastrašujući povratak u svijet “28 dana kasnije”. Prošlo je gotovo 30 godina otkako je smrtonosni virus bijesa poharao čovječanstvo. Karantena traje i dalje, brutalna i neumoljiva. No preživjeli postoje – i prilagodili su se. Na malom otoku, povezanom s kopnom samo jednim, strogo čuvanim prolazom, skupina ljudi pokušava očuvati nadu. Kada jedan od njih krene na opasnu misiju u srce zaraženog teritorija, otkriva da se nije promijenilo samo ono što nas ubija – već i ono što nas čini ljudima. Mutacije. Tajne. Novi horori. Ove godine, preživjeti više nije dovoljno!

Elio
2025-06-22 18:00 - 19:30
1h 30m – US

Kroz stoljeća, ljudi su prizivali svemir u potrazi za odgovorima — a u novom Disneyjevom i Pixarovom filmu „Elio“, svemir odgovara! Ova kozmička avantura upoznaje nas s Eliom, zaljubljenikom u svemir s bujnom maštom i velikom opsesijom izvanzemaljcima. Kad ga teleportiraju u Komuniverzum, međugalaktičku organizaciju s predstavnicima iz dalekih galaksija, Elio se nađe pred epskim izazovom. Pogrešno identificiran kao vođa Zemlje, mora stvoriti nove veze s ekscentričnim izvanzemaljskim oblicima života, riješiti krizu galaktičkih razmjera i otkriti tko je i gdje zapravo pripada.

Ljetna sportska škola Apfel Arena
2025-06-30 09:00 - 13:00
Ljetna sportska škola Apfel Arena starta 30.6.2025., a prijave traju do 27.6.2025. Prijaviti se mogu djeca od 6 – 10 godina na broj info pulta 099 542 7385 ili na mail info@apfelarena.hr.
Pod sigurnim vodstvom stručnih kineziologa i odgajateljica, djeca će: sudjelovati u kreativnim radionicama (sav materijal uključen), koristiti će sve prostore Apfel Arene, imati svoj kino dan, uživati u uključenom obroku, dobiti medalje, diplome i nagrade.
Vrijeme održavanja škole je od 9:00 – 13:00 h.

Padel za žene u Apfel Areni
2025-07-05 09:00 - 11:30
Prijavite se na besplatni probni trening padela za žene. Broj mjesta je ograničen a prijave su na info pultu Apfel Arene i na broj mobitela 099 542 7385. Svaka sudionica dobiva gratis Hidru.

Azgard Challenge – PRIHVATI IZAZOV!
2025-07-14 - 2025-08-11
Azgard Challenge – PRIHVATI IZAZOV!
Pripremite se za fitness izazov koji će testirati vašu snagu, upornost i motivaciju!
Azgard Challenge počinje u ponedjeljak, 14. srpnja, i traje četiri tjedna – svaki tjedan donosi novu vježbu i novu priliku za osvajanje vrijednih Azgard poklon paketa!
Kako sudjelovati?

Prijavite se kod trenera ili na recepciji fitness centra Apfel Arene
Izvedite tjednu vježbu pod nadzorom trenera
Snimite video ili fotografiju dok vježbate
Objavite story, tagirajte @apfelarena i automatski ulazite u konkurenciju za nagradu!

Početak: 14.07.

Svaki tjedan proglašavamo pobjednika u ponedjeljak
Trajanje izazova: 4 tjedna
Kategorije: muška i ženska

🏋️ Tjedan 1 – Statička snaga
Izazov otvaramo s vježbom Wall sit – zadržavanje tijela u sjedećem položaju (90° u koljenima i kukovima), naslonjeni leđima na zid. Provjerite koliko dugo možete izdržati!
Tko može sudjelovati?
Svi! Bez obzira jeste li početnik ili iskusni vježbač, Azgard Challenge je prilika da se zabavite, izazovete sami sebe i osvojite super nagrade!
Prijavite se, sudjelujte i dajte sve od sebe – izazov čeka!

LJETNA SPORTSKA ŠKOLA u Apfel Areni!
2025-08-01 09:00
LJETNA SPORTSKA ŠKOLA u Apfel Areni!
Pridružite nam se u najzabavnijem ljetnom programu za djecu od 6 do 10 godina!
Ponedjeljak, srijeda, petak | 9:00 – 13:00 h
Apfel Arena, uz stručno vodstvo kineziologa i odgajateljica.
Što nudimo?
Kreativne radionice (sav materijal uključen)
Kino dan
️ Igranje u svim prostorima Arene
Obrok uključen
🥇 Medalje, diplome i nagrade za svakoga!
Grupa: 5 – 15 djece
🗓️ Početak: 1.8.25.
Prijave traju do: 28.7.25.
Kroz sport, igru i kreativnost gradimo timski duh i zdrave navike!
Provedimo ljeto zajedno u Apfel Areni!

𝗡𝗼𝗴𝗼𝗺𝗲𝘁𝗻𝗶 𝗸𝗮𝗺𝗽 𝗠𝗮𝗸𝗮𝗿𝘀𝗸𝗮 𝟮𝟬𝟮𝟱
2025-08-06 - 2025-08-08
Hajduk organizira “𝗡𝗼𝗴𝗼𝗺𝗲𝘁𝗻𝗶 𝗸𝗮𝗺𝗽 𝗠𝗮𝗸𝗮𝗿𝘀𝗸𝗮 𝟮𝟬𝟮𝟱.”za djevojčice i dječake rođene od 2013. do 2020. godine te vratarski kamp za djevojčice i dječake rođene od 2012. do 2018. godine.
Kamp će se održati od 06. do 08. kolovoza 2025.
@apfelarena
Detaljan program kampa i prijavnicu možete pronaći na službenoj web stranici hajduk.hr

HONOLULU PARTY SE VRAĆA!
2025-08-07 19:00 - 20:30
HONOLULU PARTY SE VRAĆA!
Nakon što je prvi bio pravi hit, ponavljamo najzabavniji tropski tulum ljeta! 🥳
Datum: 07.08.2025.
Mjesto: Igraonica
Vrijeme: 19:00 – 20:30h
Dob: 4 – 12 godina
🎟️ Kapacitet: Max 30 djece
Cijena: 7€ (uplata pri rezervaciji)
Za potpuni havajski ugođaj, male partijanere čekaju:
šarene cvjetne ogrlice
dječji šampanjac za nazdravljanje
i naravno – ukusna pizza za sve!
Za pravu zabavu rezervirajte svoje mjesto na vrijeme!

VELIKO FINALE TURNIRA U BUĆAMA!
2025-08-11 18:00 - 20:00
VELIKO FINALE TURNIRA U BUĆAMA!
🗓️ Ponedjeljak 11.08.2025.
Utakmica za 3. mjesto – 18:00h
🥁🥁🥁 FINALE – 19:15 h 🥁🥁🥁
U velikom finalu gledamo Sv.Ante Humac (prošlogodišnje finaliste) koji su u četvrtak 07.08. pobjedili Neveru Zmijavci rezultatom 2:1
Njihov protivnik bit će poznat u subotu 09.08. u 19:00h kada se u drugom polufinalu sastaju Bobanac Montaža (prošlogodišnji pobjednici) i Matuka i Taćo
🥓 BESPLATAN ROŠTILJ za sve gledatelje!
Hvala našim mesnim sponzorima Beef Shop i PG Orehovec!
Veliko hvala i našim sponzorima turnira : Karlovačko, Podravka, Vina Delmati, Badel 1862, Adrion nekretnine, Georard inženjering i Apfel
Ne propustite završnicu, dođite navijati i uživati u vrhunskoj atmosferi!

Zaustavi me ako možeš
2025-09-13 20:00 - 21:15
1h 5m – HR
Tko bih bio da nisam što jesam? Snaga uma i sposobnost da vidimo smjer vlastitog životnog smisla i ustrajemo u ostvarenju svog punog potencijala tema su ovog dokumentarnog filma koji termin tjelesne paralize tjera da poklekne pred snagom ljudskog duha, volje i vizije.
Dino Sinovčić hrvatski je reprezentativac u paraplivanju i košarci u kolicima. Urođena artrogripoza uzrok je invaliditeta ovog Splićanina. Odgoj, snaga volje, trud i ulaganje u osobni razvoj, odveli su ga do profesionalnog sporta i brojnih medalja unatoč teškim prognozama. Sve je krenulo u dječjem bazenu da bi 2009. godine Dino bio vlasnik europske bronce i nastavio hrabro prema europskom zlatu za 100m leđno. Svoje je snove usmjerio na Paraolimpijske igre u Tokiju 2020., koje su odgođene za 2021., te u rujnu osvaja brončanu medalju. Na Paraolimpijskim igrama 2024. godine nosio je hrvatsku zastavu i opet osvojio medalju. “Zaustavi me ako možeš” film je posvećen čudesnoj snazi ljudskog bića. Pratimo prepreke i psihološke izazove i dileme koje prolaze Dino, njegovi roditelji i ljudi koji rade na njegovom mentalnom i fizičkom zdravlju, kako bi dosegnuo najbolju verziju sebe u osobnom, zdravstvenom i sportskom razvoju.

Ulaznice su dostupne u prodaji na info pultu i online putem Kino Mediteran Makarska.

PUB KVIZ u Apfel Areni!
2025-09-13 20:30 - 21:30
Tražiš izgovor da izađeš u subotu?
Evo ga: PUB KVIZ u Apfel Areni!
13.09. | 20:30 h
Voditelj: Dena Izbornik
Bogate nagrade + nema kotizacije = samo dobra zabava!
Prijave: +385 99 5427 385

Štrumpfovi film - SINK
2025-09-14 18:00 - 19:32
1h 32m – US
U potpuno novom animiranom hit-filmu legendarni Štrumpfovi vraćaju se na velika platna spremniji, plaviji i zabavniji no ikada prije! U originalnoj verziji filma vokalnu čaroliju šarmantnoj Štrumpfeti donosi nitko drugi doli globalna pop-senzacija Rihanna, a ništa manje impresivna nije ni Maja Šuput u hrvatskoj sinkronizaciji. Ovo štrumpfastično putovanje prošarano je obiljem zaraznih pjesama i dinamičnih plesnih točaka, u kojima će cijelo selo Štrumpfova pokazati pravo značenje zajedništva, optimizma i vjere u uspjeh. Kroz neočekivane preokrete i komične situacije, ova družina dokazuje da se i najveće prepreke mogu svladati uz malo magije, dobre volje i velikog plavog srca. Savršeni spoj humora, sjajne glazbe i fantastične animacije čini ovaj film pravom poslasticom za gledatelje svih generacija.

Ulaznice su dostupne u prodaji na info pultu i online putem Kino Mediteran Makarska.

Raskid
2025-09-18 20:00 - 21:40
1h 40m – US
Kada Ashley iznenada zatraži razvod, njezin dobroćudni suprug Carey okreće se svojim bliskim prijateljima, Julie i Paulu, nadajući se potpori i razumijevanju. Julie i Paul čuvaju tajnu svoje sreće u otvorenom braku – sve dok Carey ne prijeđe granicu i uvede u njihovu oazu povjerenja nemir i kaos.
Komedija koja je oduševila publiku na filmskom festivalu u Cannesu duhovita je i iskrena priča o suvremenim vezama i brakovima, s izvrsnim glumačkim timom koji čine Dakota Johnson, Adria Arjona, Kyle Marvin i Michael Angelo Covino.

Ulaznice su dostupne u prodaji na info pultu i online putem Kino Mediteran Makarska.

Izgubljeni Dream Team
2025-09-20 20:00
1h 25m – HR, IT, SI, RS

“Izgubljeni Dream Team” film je o prijateljstvu, rivalstvu i ljubavi prema igri u vremenu političkih nemira i nadolazećeg rata. Priča je ispričana iz perspektive trenera i igrača jedinstvene momčadi u povijesti sporta, koja je 1991. godine na Europskom prvenstvu u Rimu osvojila zlato i stajala na postolju, promatrajući dizanje zastave svoje zemlje – koja je tri dana ranije prestala postojati.
Film redatelja Jure Pavlovića (“Mater”, “Piknik”) premijerno je prikazan na ovogodišnjem filmskom festivalu u Puli.

Loši momci 2 - SINK
2025-09-21 18:00 - 19:45
1h 44m – US

Novo akcijsko poglavlje humorističnog hita DreamWorks Animationa o poznatoj ekipi životinjskih odmetnika, ovaj put s novim društvom!
Zločesti Dečki jako se trude biti dobri, zaslužiti povjerenje i biti prihvaćeni u svojim novoizgrađenim životima kao dobri momci, kada ih iz mirovine izvuče i prisili da obave “posljednji posao” nova skupina kriminalaca kakvu nisu očekivali: Zločeste Djevojke.

Ulaznice su dostupne u prodaji na info pultu i online putem Kino Mediteran Makarska.

NOVA DJEČJA PREDSTAVA U APFEL ARENI!
2025-09-24 17:00
NOVA DJEČJA PREDSTAVA U APFEL ARENI!
Datum: 24.09.2025.
Vrijeme: 17:00 h
Predstavljamo vam čarobni mjuzikl “Složna obitelj” – Produkcije Z!
‍‍‍ Obitelj je najsigurnije i najvažnije mjesto odrastanja, ljubavi i zajedništva. Ali što se događa kad se pojavi čarobnjak Zlik i pokuša sve to poremetiti? 🤔
Uz puno pjesme, smijeha i zabave, mališani će naučiti vrijednost obitelji, ali i ponešto o higijenskim i prehrambenim navikama – na njima blizak i zabavan način.
🎟️ Cijena ulaznice: 7,00 €
Ulaznice od sada možete kupiti i online preko Adriaticket-a.
Kupnjom direktno u Apfel Areni – nema naknade!
Info pult radi svaki dan od 8:00 do 22:00 h
info@apfelarena.hr , 099 542 7385
Dođite s najmlađima i otkrijte zašto je Složna obitelj – obitelj koja pobjeđuje!

Paviljon
2025-09-25 20:00 - 21:40
1h 40m – BA, HR, RS
Nakon godina zlostavljanja i poniženja, grupa stanara staračkog doma odlučuje se na pobunu. Naoružani ilegalnim sredstvima, zauzimaju dom, uzimaju osoblje za taoce i ulaze u sukob s vlastima. Njihova očajnička borba prerasta u medijski i politički spektakl, a starost postaje njihova prednost – nemaju što izgubiti i spremni su ići do kraja. U domu nastaje novi poredak, vođen osvetom i nakupljenim bijesom.
Crna komedija redatelja Dina Mustafića, nastala po scenariju Viktora Ivančića i Emira Imamovića, premijerno je prikazana kao film otvaranja ovogodišnjeg filmskog festivala u Sarajevu.

Jedna Bitka Za Drugom
2025-09-27 20:00 - 22:41
2h 41m – US
Kada se njihov zli neprijatelj ponovno pojavi nakon 16 godina, skupina bivših revolucionara ponovno se okuplja kako bi spasila kćer od jednog od njih.U iščekivanom akcijskom trileru poznatog redatelja, scenarista i producenta Paula Thomasa Andersona (There Will Be Blood, Boogie Nights, Punch-Drunk Love, Licorice Pizza,…) glavne uloge tumače Leonardo DiCaprio, Sean Penn, Benicio del Toro, Regina Hall, Teyana Taylor i Chase Infiniti.

Velika Utrka Europe - SINK
2025-09-28 18:00 - 19:38
1h 38m – DE, UK
Avantura za cijelu obitelj! Povodom 50.tog rođendana Europa-Parka, najvećeg europskog zabavnog parka, na velika platna stiže prava kino-avantura s njihovim omiljenim likovima Edom i Eddom.
Animirani film Velika utrka Europe šalje Eda i Eddu u munjevitu, dirljivu avanturu koja će ovog ljeta osvojiti gledatelje šarmantnim likovima, napetom pričom, akcijom i humorom. Uzbudljivu glazbu skladao je njemački oskarovac Volker Bertelmann, a producent je Michael Mack. Valja naglasiti da i Hrvatska ima svoj dio u Europa-Parku i tu se nalazi najveća atrakcija parka – rollercoaster Voltron – Nevera koji je nastao u suradnji s A. Rimcem.

Lino Cup i Mali Zmaj 2025
2025-10-02 - 2025-10-05
Makarska ponovno živi nogomet – stižu Lino Cup i Mali Zmaj 2025!
Od 2. do 5. listopada 2025. Makarska će ponovno biti domaćin pravog festivala dječjeg nogometa. U tom terminu održavaju se dva velika međunarodna turnira – 3. Lino Cup u organizaciji Apfel Arene i 16. turnir Mali Zmaj u organizaciji HRNK Zmaj Makarska.
Lino Cup okuplja najmlađe kategorije – U8, U9 i U10 – a utakmice se igraju na umjetnoj travi i parketu u modernoj Apfel Areni. Mali Zmaj, već tradicionalni turnir koji iz godine u godinu raste, namijenjen je starijim kategorijama – U12, U14 i U16 – i igra se na velikim terenima Gradskog sportskog centra.
Ono što ovaj događaj čini posebnim nije samo nogomet – iako ćemo gledati vrhunske poteze i prave male derbije – već atmosfera koja se stvori u gradu. Uz najmanje pet utakmica po ekipi, sudionike očekuju medalje, pehari, glazbeni program, animacija za djecu, zajedničko druženje i bezbroj lijepih uspomena.
Makarska u tom periodu postaje mjesto susreta mladih sportaša iz cijele regije – od Slovenije do Crne Gore, od Dinama i Hajduka do malih lokalnih klubova – svi s istim ciljem: igrom i sportom graditi nova prijateljstva.
Prijave su otvorene do 10. rujna 2025., ali broj mjesta je ograničen – vidimo se u Makarskoj!

https://apfelarena.hr/wp-content/uploads/2025/07/VID-20250714-WA0031.mp4

Sirat
2025-10-02 20:00 - 21:55
1h 55m – ES, FR
Otac i sin dolaze na rave party u izoliranom, opustjelom planinskom području južnog Maroka. Traže Mar, svoju kćer i sestru, nestalu prije nekoliko mjeseci na jednoj od sličnih maratonskih rave zabava. Bezuspješno pokazuju njezinu fotografiju posjetiteljima, okruženi elektronskom glazbom i posebnom vrstom slobode kakvu nikad ranije nisu susreli. Sve očajniji, odlučuju pratiti skupinu rejvera do posljednjeg partyja koji će se održati duboko u pustinji, nadajući se da će tamo pronaći Mar.
Film nagrađivanog španjolskog redatelja Ólivera Laxea dolazi svježe s ovogodišnjeg Cannes Film Festivala gdje je prikazan u glavnom natjecateljskom programu u utrci za Zlatnu palmu.
